Daniel Day-Lewis. Sir Daniel Michael Blake Day-Lewis (1957-yil 29-aprelda tugʻilgan) – Britaniya va Irlandiya fuqaroligidagi ingliz aktyori. Kino tarixidagi eng buyuk aktyorlardan biri sifatida tan olingan. Eng yaxshi aktyor uchun uchta Oscar mukofotini qoʻlga kiritgan yagona aktyor va uchta karra Oscarni qoʻlga kiritgan tarixdagi uch ijrochidan biridir. Toʻrtta BAFTA, ikkita Oltin Globus va uchta Screen Actors Guild Awards mukofotlari sovrindori. 2014-yilda Britaniya imperiyasi ordeni bilan taqdirlandi va unga ritsarlik unvoni berildi. 2013-yilda u Time jurnali tomonidan dunyodagi eng nufuzli yuz kishidan biri sifatida tan olingan. Day-Lewis 2017-yilda faoliyatini yakunlaganini maʼlum qilgan, u yakka turmush tarzini olib boradi, deyarli intervyu bermaydi va kamdan-kam holatda jamoatchilikka koʻrinish beradi.